CURRENCY
రూ.కోటి రుణం వరకూ ఇఎంఐలపై సడలింపు
ముంబై, నవంబరు 22: పెద్దనోట్ల రద్దుకారణంగా రిజర్వుబ్యాంకు రానిబాకీలు, చిన్న చిన్న రుణపర పతి పొందిన ఖాతాదారులకు సడలింపులు ఇస్తోం ది. వారికి రుణాలు చెల్లించేందుకు మరింత వ్యవధి నిస్తోంది ప్రభుత్వం రూ.500, రూ.1000 నోట్లు రద్దుచేసిన తర్వాత రుణాలు సైతం రికవరీ ఆలశ్యం అవుతున్నట్లు బ్యాంకులు గుర్తించాయి. బ్యాంకులు, ఇతర ఆర్థిక సంస్థలు కూడా అదనంగా 60 రోజుల వ్యవధిని ఇస్తున్నారు. కోటి రూపాయల వరకూ రుణం తీసుకున్నవారికి గృహరుణాలు, కారు రుణా లు, వ్యవసాయ రుణాల్లో కొంతమేర సడలింపులు ఇచ్చింది. నవంబరు ఒకటవ తేదీ నుంచి డిసెంబరు 31వ తేదీవరకూ మధ్యలో చెల్లించాల్సిన రుణాలకు మాత్రమే ఈసడలింపులు అమలవుతాయని ఆర్‌బిఐ వెల్లడించింది. బ్యాంకునోట్ల రద్దుతో 86శాతం చెలా మణిలో ఉన్న నగదు స్తంభించినట్లయింది. దీనివల్ల రుణాలు తీసుకున్న కస్టమర్లకు కొంతవరకూ నగదు లభ్యత గగనం అయింది. అంతేకాకుండా ఇఎంఐలు చెల్లించడం కూడా కష్టం అవుతున్నది. ప్రతిఖాతాకు విత్‌డ్రాలపై కూడా ఆంక్షలు ఉండటం వల్ల అనేక మంది తమ బకాయిలు కూడా పొందలేకపోతు న్నారు. దీనివల్ల వారి బకాయిలు చెల్లించేందుకు కూడా ఆంక్షలు అడ్డంకిగా మారాయి. సాధారణ బ్యాంకింగ్‌ కార్యకాపాల్లో చెక్కుల క్లియరింగ్‌ ఎక్కువ ఉంటుంది. ప్రస్తుతంప్రభుత్వం నోట్ల రద్దువల్ల ఈ చెక్కుల క్లియరెన్సులు కేవలం విత్‌డ్రాలకు మాత్రమే పరిమితం అవుతున్నాయి. ప్రస్తుతం బ్యాంకులన్నీ పాతనోట్ల మార్పిడి, కొత్తనోట్ల జారీకి, చెక్కుల ద్వారా చెల్లింపులకే పరిమితం కావడంతో రుణ బకా యిల వసూళ్లు పూర్తిగా మందగించిందనే చెప్పాలి. ప్రస్తుత నోట్లరద్దు కారణంగా తమ బకాయిలు చెల్లించలేకపోతున్నామన్న అనేకమంది కస్ట మర్ల అసంతృప్తిని పరిగణనలోనికి తీసుకునఇ ఆర్‌బిఐ రెండునెలల వ్యవధిని జోడించింది. డిహెచ్‌ ఎఫ్‌ఎల్‌ హౌసింగ్‌ సంస్థ సిఇఒ హర్షిల్‌ మెహతా మాట్లాడుతూ ప్రస్తుతం ఆర్‌బిఐ ప్రకటించిన సడ లింపులు స్వాగతించదగినవన్నారు.
ఎక్కువమందికి ఇఎంఐ వాయిదాలు ప్రతినెలలో మొదటి పక్షం లోనే బకాయిలు ఉంటాయి. ఈ సడలింపులు వల్ల బ్యాంకు రుణం వాయిదా రాకపోయినా స్థిరంగానే ఉన్నట్లు తెలుస్తుంది అయితే ఇదం తా కేవలం ఒక కోటి రూపాయలకు లోపు మాత్రమే ఉంటుంది. బ్యాంకులు ఎన్‌బిఎఫ్‌సి, మైక్రోఫైనాన్స్‌ నెట్‌వర్క్‌ వంటివి వ్యవసాయ రుణాలు కూడా ఈ పరిధిలోనికి వస్తాయి. ఈ విధానం రుణాలపునర్‌ వ్యవస్థీకరణకు వర్తిం చదని, ఇది కేవలం స్వల్పకాలికం మాత్రమేనని ఆర్‌బిఐ వెల్లడించింది. ఈ నగదు సంక్షోభం కనీసం 50 రోజులు ఉంటుందని డిసెంబరు 31వ తేదీవర కూ ప్రజలు ఓర్పు వహిస్తే పూర్తి ఏర్పాట్లు చేస్తానని ప్రధానిమోడీ ప్రకటించిన సంగతి తెలిసిందే.